**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 31. janvārī Nr. 43**

(protokols Nr. 2, 41. p.)

**Par Madonas pilsētas pensionāru biedrības atbrīvošanu no Madonas novada kultūras centra filiāles - kinoteātra “Vidzeme” telpu nomas maksas**

Madonas novada pašvaldībā saņemts Madonas pilsētas pensionāru biedrības valdes priekšsēdētāja Dzintara Kozuļa iesniegums (reģistrēts Madonas novada pašvaldībā 03.01.2025. ar Nr. 2.1.3.1/25/51) ar lūgumu atbrīvot Madonas pilsētas pensionāru biedrību no Madonas novada kultūras centra filiāles - kinoteātra “Vidzeme” telpu nomas maksas biedru sapulces rīkošanai šī gada 21.martā no plkst.10.00 līdz 13.00.

Saskaņā ar Madonas novada pašvaldības 29.08.2024. lēmumu Nr. 530 (protokols Nr. 18, 43. p.) “Par grozījumiem Madonas novada pašvaldības domes 29.09.2022. lēmumā Nr. 653 “Par Madonas novada pašvaldības maksas pakalpojumu cenrāžu apstiprināšanu””, maksa par Madonas novada kultūras centra filiāles - kinoteātra “Vidzeme” telpu nomu 3 stundām sastāda 27,60 EUR (*divdesmit septiņi euro 60 centi*), t.sk. PVN.

Noklausījusies sniegto informāciju, ņemot vērā 23.01.2025. Kultūras un sporta jautājumu komitejas un 28.01.2025. Finanšu un attīstības komitejas atzinumus, atklāti balsojot**: PAR – 14** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Arvīds Greidiņš, Gunārs Ikaunieks, Guntis Klikučs, Iveta Peilāne, Kaspars Udrass, Māris Olte, Sandra Maksimova, Valda Kļaviņa), **PRET - NAV, ATTURAS – 1** (Māris Olte), Madonas novada pašvaldības dome **NOLEMJ**:

Atbrīvot Madonas pilsētas pensionāru no Madonas novada kultūras centra filiāles - kinoteātra “Vidzeme” telpu nomas maksas biedru sapulces rīkošanai 2025. gada 21. martā.

 Domes priekšsēdētājs A. Lungevičs

*I. Vogina 20204906*